Държавен вестник, бр. 37, 2019 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  37
Чл. 29. (1) Ако едновременно се извършва 
възстановяване, разширение, преустройство или 
обемно-пространствено оформяне (интериор) 
(чл. 3, т. 3, 4, 5 и 7), трябва да се установят раз­
ходите за отделните проектантски услуги и въз­
награждението да се определи поотделно за тях.
(2) Ако обемът на всяка отделна проектантска 
услуга се намалява чрез провеждането на проек­
тантските услуги по ал. 1, това трябва да се вземе 
предвид при определяне на възнаграждението.
Чл. 30. (1) Възнаграждението за преустройства 
и модернизации по смисъла на чл. 3, т. 5 и 6 се 
определя според присъщите разходи на обекта по 
чл. 12, хонорарната зона, към която трябва да се 
причисли според чл. 13, по съответната фаза на 
чл. 19 и на хонорарната таблица на чл. 20, като 
се договаря писмено процентното увеличение. 
При това договаряне трябва в голяма степен да 
се има предвид степента на трудност на проек­
тантските услуги. В зависимост от степента на 
трудност се определя повишение от 20 до 33 %. 
Ако няма писмени договорености, важи увели­
чение от 20 %.
(2) Ако при преустройства и модернизации 
по смисъла на чл. 3, ал. 5 и 6 се поставят зави­
шени изисквания при изясняване и оценка на 
даденостите относно пригодността на обекта и 
проектирането му във фаза 2 или фаза 3 на чл. 19 
или при фаза 7, договорните страни вместо дого­
варянето на допълнение към възнаграждението 
по силата на ал. 1 могат писмено да договорят 
основните проектантски услуги за тези фази да 
се оценяват по-високо, отколкото това се допуска 
от чл. 19, ал. 1.
(3) Архитектурното заснемане на съществува­
щи сгради и обекти е допълнителна проектантска 
услуга и за нея се определя възнаграждение по 
вложено време по силата на чл. 8. 
Чл. 31. (1) Ако на един изпълнител, който 
изпълнява основни проектантски услуги в една 
сграда по чл. 19, се възложи обемно-простран­
ствено оформяне (интериор) в сградата, която 
се ремонтира, възстановява, преустройва или се 
изгражда, за обемно-пространствено оформяне 
(интериор) в тази сграда не може да се догова­
ря отделно възнаграждение. Тези проектантски 
услуги трябва да се предвидят при договарянето 
на възнаграждение за основните проектантски 
услуги в сградата в рамките на предвидените за 
целта цени по себестойност.
(2) За обемно-пространствено оформяне 
(интериор) в съществуващи сгради писмено се 
договаря процентно увеличение на възнаграж­
дението. При договаряне на процента на увели­
чението трябва да се има предвид степента на 
трудност на проектантски услуги. В зависимост 
от степента на трудност се договаря еднократно 
увеличение от 25 до 50 %.
Чл. 32. Възнаграждението за проектантски 
услуги за проекти на предмети на вътрешното 
обзавеждане и за интегрирани рекламни съоръ­
жения могат да бъдат договорени като тотална 
сума. Ако при възлагането на разработката 
възнаграждението не се договори писмено като 
тотална сума, то се определя възнаграждение 
по вложено време по силата на чл. 8.
Чл. 33. Възнаграждението за проектантски 
услуги при ремонти и поддръжки се изчислява 
според чл. 12, според хонорарната зона, към която 
се причислява сградата, според работните фази 
на чл. 19 и на хонорарната таблица на чл. 20 с 
уговорката, че възнаграждението за дейности по 
работна фаза 7 на чл. 19 се договаря на 20 %.
Част ІІІ
Допълнителни проектантски услуги
Чл. 34. (1) Готовите елементи представляват 
серийно произведени конструкции или предмети 
в строителството.
(2) Към готовите елементи спадат по-спе­
циално:
– носещи конструции, като колони, греди, 
рамкови напречници;
– готови монтажни елементи, като неносещи 
разделителни стени, санитарни кабини, окачени 
тавани;
– таванни и покривни конструкции, както и 
фасадни елементи;
– готови елементи от обзавеждането, като 
стенни пана, мебели, осветителни тела.
(3) Възнаграждението за проектантски услуги 
за производство на готови елементи може свобод­
но да бъде договаряно като тотална сума. Ако не 
е уговорена писмено и изрично тотална сума, то 
се определя възнаграждение по вложено време 
според чл. 8. Не се договаря възнаграждение 
по предходното изречение, ако проектантските 
услуги са извършени по чл. 19.
Чл. 35. (1) Ефективни рационализации пред­
ставляват особени проектантски услуги, които 
се извършват за първи път и представляват 
значими архитектурни и научно-технически 
решения извън рамките на обичайната проек­
тантска практика, с което водят до намаляване 
на строителните и експлоатационните разходи 
на обекта. Поставените от възложителя в този 
случай параметрични изисквания не трябва да 
бъдат понижавани.
(2) Възнаграждения за рационализиращи про­
ектантски услуги се начисляват само ако преди 
това са писмено договорени. Те могат да бъдат 
договорени като специално възнаграждение за 
успехи според съотношението между проектни­
те или възложените резултати и постигнатите 
резултати или да бъдат договорени като възна­
граждение по вложено време според чл. 8.
Чл. 36. (1) Проектантски услуги по управление 
на проекта се извършват от изпълнителя, когато 
възприема функциите на възложителя при уп­
равлението на проекта с няколко направления. 
Тук се причисляват по-специално:
1. Уточняване на задачата, съставяне и коор­
диниране на програмата за цялостния проект.
2. Уточняване на предпоставките за наемането 
на плановици и други участници в планирането.
3. Съставяне и наблюдаване на организаци­
онните и разплащателните планове и на план-
програмите при проекта и неговите участници.
4. Координация и контрол на участниците в 
проекта с изключение на фирмите изпълнители.
5. Подготовка и подпомагане на участието 
на изпълнителите на проекта.